محنت اور روزگار کی وزارت
گروگرام  میں 500 بستروں والا ای ایس آئی سی اسپتال بنے گا، میرٹھ میں 100 بستروں والا ای ایس آئی سی اسپتال قائم کیا جائے گا
ای ایس آئی سی کی 186ویں میٹنگ میں ڈبری ، اٹچوتاپورم، وشاکھاپٹنم  میں نئے ای ایس آئی اسپتالوں کی تعمیر اور ای ایس آئی ایس اسپتال تنسوکیا، آسام کو تحویل میں لئے جانے  کو منظور دی گئی
ای ایس آئی سی نے، ای ایس آئی سی کووڈ-19 ریلیف اسکیم کے لئے کنٹری بیوٹری کنڈیشن میں راحت دی
چالیس برس یا اس سے زیادہ کی عمر والے بیمہ یافتہ افراد کی انسدادی سالانہ صحت جانچ پر مرکوز تجرباتی پروگرام کا آغاز
ای ایس آئی سی کے سروس ڈیلیوری میکانزم کو بہتر اور مضبوط بنانے کے لئے اعلیٰ اختیار یافتہ کمیٹیوں کا اعلان
ملک کے ورکروں اور ان پر منحصر کنبوں کے لئے بہتر سماجی تحفظ کو یقینی بنانے کی خاطر زیادہ تیزی اور محنت کے ساتھ کام کرنے کی ضرورت: بھوپندر یادو
نئی دہلی، 4/دسمبر 2021 ۔ محنت و روزگار کے مرکزی وزیر مملکت اور ای ایس آئی سی کے چیئرمین جناب بھوپندر یادو نے آج نئی دہلی میں احمدآباد، فریدآباد، حیدرآباد اور کولکاتہ میں واقع چار ای ایس آئی سی میڈیکل کالجوں / اسپتالوں میں 40 برس یا اس سے زیادہ کی عمر والے بیمہ یافتہ افراد کی انسدادی سالانہ صحت جانچ میں جڑے تجرباتی پروگرام کا آغاز کیا۔ اس سے بیمہ یافتہ افراد کو بیماریوں کا ابتدائی مرحلہ میں ہی پتہ لگانے میں مدد ملے گی۔ وزیر موصوف نے میٹنگ میں بتایا کہ آج جن چار ای ایس آئی سی اسپتالوں میں تجرباتی طور پر جس سالانہ انسدادی صحت جانچ پروگرام کا آغاز کیا گیا ہے اس کی پیش رفت پر خود نگرانی رکھیں گے، تاکہ بعد میں اسے پورے میں لاگو کیا جاسکے۔
آج نئی دہلی میں واقع وگیان بھون میں منعقدہ امپلائیز اسٹیٹس انشورنس کارپوریشن  کی 186ویں میٹنگ سے خطاب کرتے ہوئے جناب یادو نے سبھی سے تیزی اور محنت کے ساتھ کام کرنے کی اپیل کی، تاکہ ملک کے ورکروں اور ان پر منحصر کنبوں کے لئے بہتر سماجی تحفظ کو یقینی بنایا جاسکے۔ انھوں نے ریاستوں سے بھی اپیل کی کہ وہ برابر ریجنل بورڈ میٹنگوں کا انعقاد کریں تاکہ سفارشات وغیرہ کو ای ایس آئی سی کی مستقبل میں ہونے والی میٹنگوں میں شامل کیا جاسکے جو کہ سال میں چار مرتبہ ہوا کرے گی۔
محنت و روزگار کے وزیر اور ای ایس آئی سی کے چیئرمین نے ای ایس آئی سی کے سروس ڈیلیوری میکانزم کو بہتر اور مضبوط بنانے کے لئے درج ذیل چار اعلیٰ اختیاراتی کمیٹیوں کی تشکیل کا اعلان کیا:
- محنت و روزگار کے وزیر مملکت جناب رمیسور تیلی عمارتوں اور ای ایس آئی کے بنیادی ڈھانچے سے متعلق کمیٹی کی صدارت کریں گے تاکہ وقت پر تکمیل کے لئے، ای ایس آئی اسپتالوں وغیرہ کے رواں پروجیکٹوں کی نگرانی کی جاسکے۔
- محنت و روزگار کی وزارت کے سکریٹری جناب سنیل برتھاول انسانی وسائل سے متعلق کمیٹی کی صدارت کریں گے، تاکہ بھرتی، افرادی قوت، شفافیت اور ای ایس آئی سی کے روزمرہ کے کاموں میں بہترین طور طریقوں کو اپنانے کی خاطر کارروائی منصوبہ کے تعلق سے مشورہ دیا جاسکے۔
- محنت و روزگار کی وزارت کے سکریٹری جناب سنیل برتھاول ہی صلاحیت سازی، مصنوعی ذہانت، ٹیلی میڈیسن، دواؤں کی خرید اور تقسیم کی آن لائن نگرانی کے لئے اطلاعاتی و ٹکنالوجی کمیٹی کی صدارت کریں گے۔
مذکورہ تینوں کمیٹیوں میں ایسے اراکین شامل ہوں گے جو ملازمین، آجروں، ریاستی حکومتوں اور ای ایس آئی سی کی نمائندگی کریں گے۔
کووڈ-19 کے سبب فوت ہوجانے والے آئی پیز کے کنبوں کی مدد اور دادرسی کے لئے، ای ایس آئی سی کووڈ-19 ریلیف اسکیم متعارف کرائی گئی۔ کارپوریشن نے آج اس اسکیم کے تحت اہلیت کے لئے ادائیگی کی کنٹری بیوٹری کنڈیشن میں راحت دی اور اسے 70 دن سے 35 دن کردیا۔
ای آئی سی کی میٹنگ میں ایچ ایس آئی آئی ڈی سی، مانیسر میں 500 بستروں والے ای ایس آئی اسپتال بنانے کے لئے 8.7 ایکڑ کے ایک کو تحویل میں لئے جانے کو بھی منظوری دی۔ میرٹھ میں 100 بستروں والے ای ایس آئی اسپتال کے قیام کے لئے 2.024 ہیکٹیئرز کی ایک زمین کے ٹکڑے کو تحویل میں لینے کو بھی منظوری دی۔ یہ زمین یوپی حکومت نے مفت دستیاب کرائی ہے۔
ایک دوسرے فیصلہ میں ای ایس آئی نے اڈیشہہ کے دبری میں 50 بستروں والے  ای ایس آئی اسپتال کے قیام کے لئے 5 ایکڑ زمین تحویل میں لینے اور تنسوکیا میں ریاستی حکومت کے ذریعے چلائے جارہے اسپتال کو تحویل میں لینے  اور بعد میں اسے 100 بستروں والے ای ایس آئی سی اسپتال میں اَپ گریڈ کرنے کے فیصلے کو بھی منظوری دی۔ ای ایس آئی سی نے اڈیشہ کے جھرسوگوڈا میں ایک سب ریجنل آفس بنائے جانے کی تجویز کو بھی منظوری دی۔
ای ایس آئی سی نے 2.00 ایکڑ کے زمین کے ایک پلاٹ کو تحویل میں لیے جانے کو بھی منظوری دی جسے 30 بستروں والے ای ایس آئی اسپتال کے قیام کے لئے ریاستی حکومت کے ذریعے اٹچوتاپورم، وشاکھاپٹنم میں مفت الاٹ کیا گیا ہے۔
میٹنگ میں سالانہ رپورٹ اور سال 2020-21 میں ای ایس آئی سی کی سرگرمیوں سے متعلق اس کے تجزیے کو بھی منظوری دی گئی اور کارپوریشن نے سی اینڈ اے جی کے ذریعے آڈیٹیڈ سال 2020-21 کے لئے سالانہ اکاؤنٹس کو بھی ایڈاپٹ کیا۔
محنت و روزگار اور پٹرولیم و قدرتی گیس کے وزیر مملکت جناب رامیسور تیلی اور ای ایس آئی سی کے وائس چیئرمین اور حکومت ہند کی وزارت محنت و روزگار کے سکریٹری جناب سنیل برتھاول، ای ایس آئی سی کے ڈائریکٹر جنرل جناب مکھ میت ایس بھاٹیا، ایڈیشنل سکریٹری اور ایف اے، وزارت محنت و روزگار محترمہ سیبانی سوائن، محنت و روزگار کی وزارت کی جوائنٹ سکریٹری محترمہ وبھا بھلا، ای ایس آئی سی کے فائنانشیل کمشنر جناب ہیمنت جین، ای ایس آئی سی کے معزز اراکین، جو نمائندہ ملازمین اور آجروں کے فیڈریشنوں / تنظیموں کی نمائندگی کرتے ہیں، ریاستی حکومتوں کے نمائندے اور محنت و روزگار کی وزارت اور ای ایس آئی سی کے افسران نے میٹنگ میں شرکت کی۔